[pic] | COIMISIÚN NA gCOMHPHOBAL EORPACH |

An Bhruiséil 23.3.2007

COIM(2007) 152 leagan deireanach

2004/0154 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE a bhaineann

leis an gcomhsheasamh a ghlac an Chomhairle chun go nglacfar Rialachán ó Pharlaimint na hEorpa agus ón gComhairle lena leagtar síos rialacha ginearálta maidir le cabhair airgeadais Chomhphobail a dheonú i réimse na ngréasán tras-Eorpach iompair agus fuinnimh

2004/0154 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE a bhaineann

leis an gcomhsheasamh a ghlac an Chomhairle chun go nglacfar Rialachán ó Pharlaimint na hEorpa agus ón gComhairle lena leagtar síos rialacha ginearálta maidir le cabhair airgeadais Chomhphobail a dheonú i réimse na ngréasán tras-Eorpach iompair agus fuinnimh

1. CÚLRA

Dáta tarchuir thogra an Choimisiún chuig Parlaimint na hEorpa agus chuig an gComhairle (COM(2004) 475 –2004/0154(COD)) | 14.7.2004 |

Dáta na tuairime ó Choiste Eacnamaíoch agus Sóisialta na hEorpa | 10.3.2005 |

Dáta na tuairime ó Pharlaimint na hEorpa, an chéad léamh: | 26.10.2005 |

Dáta tarchuir thogra leasaithe an Choimisiún chuig Parlaimint na hEorpa agus chuig an gComhairle (COM(2006) 245 – 2004/0154 (COD)): | 24.5.2006 |

Dáta glactha an chomhsheasaimh: | 22.3.2007 |

2. CUSPÓIR AN TOGRA ÓN GCOIMISIÚN

An 14 Iúil 2004, ghlac an Coimisiún togra le haghaidh Rialacháin ó Pharlaimint na hEorpa agus ón gComhairle lena leagtar síos rialacha ginearálta maidir le cabhair airgeadais Chomhphobail a dheonú i réimse na ngréasán tras-Eorpach iompair agus fuinnimh, ar togra a ghlacfaidh áit Rialachán (CE) Uimh. 2236/95 ón gComhairle

Is cuspóir an Rialacháin ná na coinníollacha, na modhanna agus na nósanna imeachta a shainiú maidir le cabhair airgeadais Chomhphobail a dheonú do thionscadail leasa choitinn i réimse na ngréasán tras-Eorpach iompair agus fuinnimh ar bhonn mhír 1 d'Airteagal 155 den Chonradh.

Leasaíodh an buntogra ón gCoimisiún an 24 Bealtaine 2006, go príomha chun comhaontú idirinstitiúideach Aibreán 2006 maidir le creat airgeadais an Chomhphobail don tréimhse 2007-13 a chur i gcuntas.

Téann na hacmhainní buiséadacha atá leagtha amach sa chéad togra ón gCoimisiún go mór thar na méideanna dá bhforáiltear i gcreat airgeadais 2007-13 le haghaidh gréasán tras-Eorpach (GTE) sna réimsí iompair agus fuinnimh araon. Dá bhrí sin, ba de thoradh ar an ngá an rialachán a oiriúnú do na hacmhainní buiséadacha a daingníodh in Aibreán 2006 a rinneadh athbhreithniú ar an gcéad togra le haghaidh "Rialacháin maidir le GTE".

Maidir leis na hacmhainní dá bhforáiltear sa chreat airgeadais, ní hionannas iad ach le 40% den mhéid a beartaíodh ar dtús d'earnáil an iompair, agus 45% den mhéid a beartaíodh d'earnáil an fhuinnimh. Is mar gheall air seo freisin gur gá na nósanna imeachta maidir le cabhair a dheonú (go háirithe, na nósanna imeachta i dtaca le tionscadail a roghnú agus rátaí tacaíochta) a oiriúnú.

Ina theannta sin, rinneadh cuid de na leasuithe a mhol Parlaimint na hEorpa ina céad léamh a chur i gcuntas sa togra coigeartaithe. Ar deireadh, tugadh roinnt feabhsuithe maidir le dréachtú isteach sa togra.

3. TRÁCHTAÍ MAIDIR LEIS AN GCOMHSHEASAMH

Ghlac an Chomhairle a comhsheasamh trí thromlach cáilithe an 22.3.2007. Ní hamháin go gcuireann an téacs seo seasamh na Comhairle in iúl ach léiríonn sé freisin an comhréiteach a comhaontaíodh idir na trí institiúid i ndiaidh na caibidlíochta trípháirtí a seoladh ó Mheán Fómhair go Samhain 2006. Tá Cathaoirleach Choiste Buiséadach Pharlaimint na hEorpa agus an rapóirtéir don togra seo tar éis a chur in iúl d'Uachtaránacht na Comhairle le litir go molfaidís don Choiste Buiséadach agus don seisiún iomlánach an comhsheasamh a cheadú gan leasuithe i dara léamh na Parlaiminte má ghlacann an Chomhairle leis an téacs comhréitigh mar atá.

Rinne an comhsheasamh roinnt athruithe ar thogra an Choimisiúin a thabhairt isteach; tá liosta de na príomh-athruithe thíos:

- Tugann Airteagal 2, Airteagal 6 agus an iarscríbhinn dhá fhoirm nua isteach maidir le cabhair Chomhphobail a dheonú do thionscadail chomhpháirtíochta príobháidi poiblí i réimse an iompair. Rinneadh iad a leagan amach i gcomhar dlúth leis an gCoimisiún agus leis an mBanc Eorpach Infheistíochta agus tacaíonn an Coimisiún agus BEI leo.

- Modhnaíodh Airteagal 5, a bhaineann le roghnú tionscadal, d'fhonn na rialacha a dhéanamh chomh soiléir agus is féidir leis na treoirlínte láithreacha iompair agus fuinnimh agus tuairimí arna gcur in iúl ag an gComhairle agus ag PE á gcur i gcuntas. Tá na hathruithe seo inghlactha ag an gCoimisiún.

- Coinníodh Airteagal 6 den chuid is mó, ní raibh ach na rátaí tacaíochta molta le haghaidh tionscadal tosaíochta uiscebhealach intíre agus tionscadal tosaíochta fuinnimh nár glacadh leo. Is oth leis an gCoimisiún nár tugadh tacaíocht dá rátaí molta ina n-iomláine ach glacann sé leis an gcomhréiteach.

- Scriosadh Airteagal 7.1, a bhaineann le neamhcharnadh cabhrach airgeadais Comhphobail. Cé gurbh fhearr leis an gCoimisiún an mhír seo a choinneáil, ní mheasann sé difear a bheith déanta do phrionsabal an neamhcharntha.

Tá dearbhú tugtha ar aird ag an gCoimisiún maidir leis an tsaincheist seo ar dearbhú atá ina iarscríbhinn a ghabhann leis an Tuairisc Oifigiúil ó Chomhairle Iompair, Teileachumarsáide agus Fuinnimh Mhí na Nollag (féach ar an dearbhú a ghabhann leis seo).

- Rinneadh mionmhodhnú ar Airteagal 8, d'fhonn a shoiléiriú nach mbaineann na cláir oibre ach leis na critéir atá leagtha síos sna cinntí treoirlíne agus i Rialachán-GTE (na nGréasán tras-Eorpach) agus nach gcuireann siad le heilimintí neamhriachtanacha an achta bhunúsaigh nó nach ndéanann siad na heilimintí sin a leasú nó a mhodhnú. Tacaíonn an Coimisiún leis na modhnuithe.

- Rinneadh athrú ar Airteagal 9 d'fhonn a áirithiú go rachfar i gcomhairle leis an gcoiste rialúcháin i dtaca le cinneadh an Choimisiúin maidir leis an méid cabhrach airgeadais a bheidh le deonú do na tionscadail nó do chuid de na tionscadail a roghnófar. Is féidir leis an gCoimisiún glacadh leis an gcomhairliúchán seo.

- Rinneadh athrú ar Airteagal 15, a bhaineann leis an gcoiste a rachfar i gcomhairle leis maidir le cinntí áirithe ón gCoimisiún - mar shampla i dtaca leis an gclár oibre - d'fhonn coiste rialúcháin seachas coiste comhairleach a bheith ann. Is féidir leis an gCoimisiún glacadh le coiste rialúcháin, mar a bhí i gceist le Rialachán (CE) Uimh. 2236/95.

4. CONCLÚID

Measann an Coimisiún nach n-athraíonn comhsheasamh na Comhairle príomhchuspóir ná meon a thogra agus dá bhrí sin is féidir leis a thacaíocht a thabhairt dó. Fáiltíonn sé roimh an tslí ina léiríonn an comhsheasamh staid na caibidlíochta idirinstitiúide, agus an chonair á réiteach aige le haghaidh ghlacadh an togra seo sa dara léamh.

Iarscríbhinn: dearbhú maidir le neamhcharnadh

Dearbhú ón gCoimisiún maidir le neamhcharnadh:

"Tá an cheist maidir le maoiniú Comhphobail ó fhoinsí airgeadais éagsúla a charnadh don tionscadal céanna ina húdar machnaimh don Choimisiún le fada. Tá an Chúirt Iniuchóirí tar éis aird a dhíriú ar an tsaincheist seo ina tuarascálacha i dtaobh chur chun feidhme na ngréasán tras-Eorpach ag an gCoimisiún.

I gcomhthéacs na gclár oibríochtúil a fhaigheann cabhair airgeadais ó na Cistí Struchtúracha agus/nó ón gCiste Comhtháthaithe, ní féidir le hionstraimí airgeadais Comhphobail seachas na Cistí sin ionad an chómhaoinithe náisiúnta is gá a ghlacadh.

Ní féidir le caiteachas laistigh de thionscadal is cuid de chlár oibríochtúil a fhaigheann cabhair airgeadais ó na Cistí Struchtúracha agus/nó ón gCiste Comhtháthaithe tairbhiú de mhaoiniú Comhphobail eile. Leanann as an méid thuas go bhféadfadh caiteachas, mar shampla caiteachas ar threalamh don Chóras Eorpach um Bainistiú Tráchta Iarnróid (CEBTI) nó chun líne iarnróid a leictriú, nach bhfaigheann cabhair airgeadais ó na Cistí Struchtúracha agus/nó ón gCiste Comhtháthaithe tairbhiú de mhaoiniú GTE. D'fhéadfadh foirgniú iarbhír an líne iarnróid a bheith maoinithe ag Ciste Forbraíochta Réigiúnaí na hEorpa (CFRE) nó ag an gCiste Comhtháthaithe.

D'fhéadfaí tionscadail a roinnt ina ranna geografacha freisin, a bhféadfaí a chómhaoiniú le CFRE/ leis an gCiste Comhtháthaithe nó le maoiniú GTE.

Le linn don Choimisiún fóirdheontais-GTE a dheonú, déanfaidh sé fiosrú lena fháil amach an bhfuil maoiniú faighte ag na tionscadail ó na Cistí Struchtúracha nó ón gCiste Comhtháthaithe.

Tar éis dul i gcomhairle leis an gCúirt Iniúchóirí, eiseoidh an Coimisiún treoirlínte freisin do Bhallstáit maidir leis an tslí inar féidir na hionstraimí airgeadais éagsúla a chomhcheangal."